27.6.2023
SK
Úradný vestník Európskej únie
C 224/3
e) Skupina Renfe sa zaväzuje k maximálnej miere chybovosti (6) 14,23 %.
Táto maximálna hodnota sa bude pravidelne prehodnocovať a Komisia ju môže na žiadosť skupiny Renfe upraviť.
V prípade nedodržania maximálnej miery chybovosti sa skupina Renfe zaväzuje vynaložiť potrebné úsilie na analýzu príčin a vykonanie potrebných technických opatrení na ich čo najskoršie vyriešenie.
f) Skupina Renfe sa zaväzuje vymenovať na obdobie desiatich rokov monitorovacieho správcu, ktorý bude monitorovať plnenie záväzkov a podávať o ňom správy Komisii.
g) Skupina Renfe sa zaväzuje, že nijako nebude obchádzať ani sa nebude pokúšať obchádzať záväzky, priamo ani nepriamo, akýmkoľvek konaním ani opomenutím.
h) Záväzky zostávajú v platnosti na neurčitý čas od dátumu nadobudnutia účinnosti.
8.
Záväzky sú uverejnené v plnom znení v anglickom jazyku na webovej stránke Generálneho riaditeľstva pre hospodársku súťaž: https://ec.europa.eu/competition-policy/index_en.
4.
Výzva na predloženie pripomienok
9.
S výhradou testu trhu má Komisia v úmysle prijať rozhodnutie podľa článku 9 ods.
1 nariadenia (ES) č. 1/2003, ktorým vyššie zhrnuté záväzky uverejnené na internete na webovom sídle Generálneho riaditeľstva pre hospodársku súťaž vyhlási za záväzné.
10.
V súlade s článkom 27 ods.
4 nariadenia č. 1/2003 Komisia vyzýva zainteresované tretie strany, aby predložili svoje pripomienky k navrhovaným záväzkom.
Tieto pripomienky musia byť Komisii doručené najneskôr do šiestich týždňov odo dňa uverejnenia tohto oznámenia.
Komisia takisto vyzýva zainteresované tretie strany, aby predložili verziu svojich pripomienok, ktorá nemá dôverný charakter, v ktorej by sa mali informácie považované týmito stranami za obchodné tajomstvá a ostatné dôverné informácie vypustiť a nahradiť zhrnutím, ktoré nemá dôverný charakter, alebo slovami „obchodné tajomstvo“ alebo „dôverné“. 11.
Odpovede a pripomienky by mali byť pokiaľ možno odôvodnené a podložené relevantnými faktmi.
V prípade, že v ktorejkoľvek časti navrhovaných záväzkov zistíte problém, Komisia by takisto uvítala návrh jeho možného riešenia. 12.
Pripomienky je možné zaslať Komisii s uvedením referenčného čísla AT.40735 Online rail ticket distribution in Spain, a to buď e-mailom (COMP-GREFFE-ANTITRUST@ec.europa.eu) alebo poštou na túto adresu: European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Miera chybovosti je pomer medzi počtom neúspešných žiadostí o rezerváciu a počtom celkových žiadostí o rezerváciu v systéme predaja cestovných lístkov skupiny Renfe počas daného obdobia.